Държавен вестник, бр. 80, 2020 г., стр. 51

БРОЙ  80	
Д Ъ Р Ж А В Е Н  В Е С Т Н И К 	
СТР.  51  
а) поставя върху протокола стикер с номера 
на знака за периодичен преглед;
б) сканира протокола, чрез което въвежда 
данните от извършената проверка в информа­
ционната система за електронно регистриране 
на прегледите, като проверява съответствието 
на данните/отбелязванията от оригинала на 
протокола и тези в системата; при конста­
тирани несъответствия нанася корекциите в 
данните от протокола, въведени в системата;
в) издава Удостоверение за техническа 
изправност на ППС, с което се извършват 
превози с атракционна цел (приложение № 7а) 
и поставя върху удостоверението (буква А) 
стикера с номера на знака за периодичен 
преглед;
г) издава знак за периодичен преглед, като 
отразява чрез перфорация на знака месеца 
и годината, на които ППС подлежи на нов 
преглед;
д) поставя знака в средата от вътрешната 
страна на горната част на предното стъкло 
на ППС; когато на определеното място има 
залепен знак, той се премахва преди залепване 
на издадения знак; а за ремаркета – на гърба 
на удостоверението за техническа изправност;
е) предава на лицето, представило ППС 
на преглед, документите по чл. 30 и удосто­
верението за техническа изправност на ППС, 
с което се извършват превози с атракционна 
цел (приложение № 7а, буква А);
5. когато заключението от проверка е, че 
ППС, с което се извършват превози с атрак­
ционна цел, не е технически изправно:
а) сканира протокола, чрез което въвежда 
данните от извършения периодичен преглед 
на ППС в информационната система за елек­
тронно регистриране на прегледите;
б) въвежда в информационната система 
установените по време на прегледа неизправ­
ности и несъответствия;
в) издава удостоверение за липса на техни­
ческа изправност на ППС, с което се извърш­
ват превози с атракционна цел (приложение 
№ 7а, буква Б);
г) предава на лицето, представило ППС на 
преглед, документите по чл. 30 и удостове­
рението за липса на техническа изправност 
на ППС, с което се извършват превози с ат­
ракционна цел (приложение № 7а, буква Б);
д) информира лицето, представило ППС 
на преглед, за установените в ППС неизправ­
ности и/или несъответствия, които трябва да 
бъдат отстранени.“
§ 26. В чл. 44 се създават ал. 6 и 7:
„(6) При извършване на проверка за опре­
деляне на екологичната група по чл. 37а на 
МПС по чл. 2, ал. 4 техническият специалист, 
участващ в комисията:
1. извършва необходимото измерване по 
чл. 31, ал. 8; вписва в протокола заключение 
за съответствието с нормативните изисква­
ния и предоставя на председателя данните от 
извършеното измерване;
2. класифицира установените неизправ­
ности;
3. подписва протокола, подпечатва го с 
индивидуалния си печат и го предоставя на 
председателя на комисията.
(7) При извършването на периодични пре­
гледи за проверка на техническата изправност 
на ППС, което не е регистрирано по реда на 
Наредба № I-45 от 2000 г. и с което се извърш­
ват превози с атракционна цел, техническият 
специалист, участващ в комисията, отразява 
съответните данни в протокола по приложение 
№ 11а, подписва и подпечатва протокола.“
§ 27. Създава се чл. 44а:
„Чл. 44а. Лицето, представило ППС за 
преглед, удостоверява с подпис в протокола 
за извършване на периодичен преглед за 
техническа изправност на ППС верността 
на вписаните в него данни за самоличност, 
данни от показанието на километропоказа­
теля и регистрационен номер на превозното 
средство.“
§ 28. В чл. 47 се правят следните изменения 
и допълнения:
1. Създава се нова ал. 2:
„(2) В случаите, когато не са използвани и/
или отчетени всички получени документи по 
ал. 1 от по-предходната заявка, не се допуска 
заявяването на нови документи по ал. 1.“
2. Досегашната ал. 2 става ал. 3 и в нея 
думите „от съответното регионално звено 
на Изпълнителна агенция „Автомобилна 
администрация“ се заменят с „в съответния 
контролно-технически пункт“.
3. Досегашната ал. 3 става ал. 4 и в нея 
след думата „администрация“ се добавя „в 
срок до 7 дни от допускането на грешката“.
4. Досегашната ал. 4 става ал. 5 и се из­
меня така:
„(5) Дубликат на знак за периодичен пре­
глед не се издава.“
5. Създават се ал. 6 – 10:
„(6) Дубликат на удостоверение за техниче­
ска изправност се издава от ръководителя на 
регионално звено на Изпълнителна агенция 
„Автомобилна администрация“.
(7) За издаване на дубликата по ал. 6 соб­
ственикът на пътното превозно средство подава 
заявление до ръководителя на регионално 
звено на Изпълнителна агенция „Автомобилна 
администрация“, към което прилага:
1. копие на част I на свидетелство за ре­
гистрация на пътното превозно средство;
2. декларация, в която посочва причината 
за издаване на дубликат на удостоверение за 
техническа изправност;
3. държавна такса.
(8) Срокът за издаване на дубликат на 
удостоверението за техническа изправност е 
10 дни от подаване на заявлението по ал. 7.